wickkiey/tamil-wikipedia-chunked huggingface dataset:
# 100 பொருட்களில் உலக வரலாறு

## உள்ளடக்கம்

### தகுதிக் குறியீடுகள் (கிபி 1200–1400)

"தகுதிசார் இயல்புகளைக் கொண்டனவும், உற்பத்தி செய்வதற்குக் கூடிய திறமை தேவை உள்ளவையுமான பொருட்கள் பற்றி நீல் மக்கிரெகர் ஆய்வு செய்கிறார்." 28 யூன் 2010ல் ஒலிபரப்பு வாரம் தொடங்கியது.
| மேலதிக பங்களிப்பாளர்கள் |  |  |  |  |  |  |  |
| --- | --- | --- | --- | --- | --- | --- | --- |
| 61 | லூயிசு சதுரங்கக் காய்கள் | இசுக்காட்லாந்தில் கிடைத்தது. நோர்வேயில் செய்யப்பட்டிருக்கலாம் | கிபி 1150–1200 | பிபிசி | பிரித்தானிய அருங்காட்சியகம் | மார்ட்டின் ஆமிசு, மிரி ரூபின் |  |
| 62 | எபிரேய காட்சிக்கோளம் | இசுப்பெயின் | கிபி 1345–1355 | பிபிசி | பிரித்தானிய அருங்காட்சியகம் | சர் யோன் எலியட், சில்க்கே அக்கர்மான் |  |
| 63 | இஃபே தலை | நைசீரியா | கிபி 1400–1500 | பிபிசி | பிரித்தானிய அருங்காட்சியகம் | பென் ஒக்ரி, பாபட்டுன்டே லாவல் |  |
| 64 | டேவிட் பூச்சாடிகள் | சீனா | கிபி 1351 | பிபிசி | பிரித்தானிய அருங்காட்சியகம் | யென்னி உக்லோ, கிரெய்க் குளுனாசு |  |
| 65 | தைனோ சடங்கு இருக்கை | சாந்தா டொமிங்கோ, கரிபியன் | கிபி 1200–1500 | பிபிசி | பிரித்தானிய அருங்காட்சியகம் | யோசு ஆலிவர், கபிரியேல் ஆசுலிப்-வியேரா | } |
# 100 பொருட்களில் உலக வரலாறு

## உள்ளடக்கம்

### Meeting the gods (AD 1200–1400)

"பிரித்தானிய அருங்காட்சியகத்தில் உள்ள பொருட்கள் நம்பிக்கையாளர் எவ்வாறு கடவுளருக்கு அருகில் கொண்டுவரப்பட்டனர் என்பதைக் காட்டுகின்றன." 05 யூலை 2010ல் ஒலிபரப்பு வாரம் தொடங்கியது.
| மேலதிக பங்களிப்பாளர்கள் |  |  |  |  |  |  |  |
| --- | --- | --- | --- | --- | --- | --- | --- |
| 66 | புனித முள் வைப்பிடம் | பிரான்சு | கிபி 1350–1400 | பிபிசி | பிரித்தானிய அருங்காட்சியகம் | சகோதரி பெனடிக்ட்டா வார்ட், வணக்கத்துக்குரிய ஆர்த்தர் ரோச் |  |
| 67 | பழமையியத்தின் வெற்றி குறித்த படிமம் | துருக்கி | கிபி 1350–1400 | பிபிசி | பிரித்தானிய அருங்காட்சியகம் | பில் வயோலா, டையார்மெய்ட் மக்குலோச் |  |
| 68 | சிவன், பார்வதி சிற்பம் | இந்தியா | கிபி 1100–1300 | பிபிசி | பிரித்தானிய அருங்காட்சியகம் | சௌனக்கா ரிசி தாசு, கரேன் ஆர்ம்சுட்ரோங் |  |
| 69 | திலாசொல்டியோட்டில் சிற்பம் | மெக்சிக்கோ | கிபி 900 – 1521 | பிபிசி | பிரித்தானிய அருங்காட்சியகம் | மரினா வார்னர், கிம் ரிச்ட்டர் |  |
| 70 | ஓவா அக்கனானையா | ஈசுட்டர் தீவு | கிபி 1000–1200 | பிபிசி | பிரித்தானிய அருங்காட்சியகம் | சர் அந்தனி காரோ, இசுட்டீவ் ஊப்பர் | } |
# 100 பொருட்களில் உலக வரலாறு

## உள்ளடக்கம்

### நவீன உலகுக்கான மாறுநிலைக் காலம் (கிபி 1375–1550)

"நவீன காலகட்டத்துக்கு மாறும் நிலையில் உலகின் பெரிய பேரரசுகள் பற்றி நீல் மக்கிரெகர் ஆராய்கிறார்." 13 செப்டெம்பர் 2010ல் ஒலிபரப்பு வாரம் தொடங்கியது.
| மேலதிக பங்களிப்பாளர்கள் |  |  |  |  |  |  |  |
| --- | --- | --- | --- | --- | --- | --- | --- |
| 71 | சிறப்புக்குரிய சுலைமானின் துக்ரா | துருக்கி | கிபி 1520-1566 | பிபிசி | பிரித்தானிய அருங்காட்சியகம் | எலிஃப் சஃபாக், கரோலின் பிங்கெல் |  |
| 72 | மிங் வங்கிப் பணத்தாள் | சீனா | கிபி 1375 | பிபிசி | பிரித்தானிய அருங்காட்சியகம் | மேர்வின் கிங், திமொத்தி புரூக் |  |
| 73 | இன்கா தங்க இலாமா | பெரு | ஏறத்தாழ கிபி 1500 | பிபிசி | பிரித்தானிய அருங்காட்சியகம் | யாரெட் டயமன்ட், கபிரியேல் ராமோன் |  |
| 74 | யேட் டிராகன் கிண்ணம் | மைய ஆசியா | ஏறத்தாழ கிபி 1420-49 | பிபிசி | பிரித்தானிய அருங்காட்சியகம் | பீட்ரிசு போர்ப்சு மான்சு, அமீது இசுமாயிலோவ் |  |
| 75 | டியூரரின் காண்டாமிருகம் | செருமனி | கிபி 1515 | பிபிசி | பிரித்தானிய அருங்காட்சியகம் | மார்க் பில்கிரிம், பிலிப்பே பெர்னான்டசு-ஆர்மெசுட்டோ | } |
# 100 பொருட்களில் உலக வரலாறு

## உள்ளடக்கம்

### முதல் உலகப் பொருளாதாரம் (கிபி 1450–1600)

"1450 இலிருந்து 1600 வரையான காலப்பகுதியில் பயணம், வணிகம், நாடுகளைக் கைப்பற்றல் என்பவற்றின் தாக்கங்கள் குறித்து மக்கிரெகர் ஆராய்கிறார்." 20 செப்டெம்பர் 2010ல் ஒலிபரப்பு வாரம் தொடங்கியது.
| மேலதிக பங்களிப்பாளர்கள் |  |  |  |  |  |  |  |
| --- | --- | --- | --- | --- | --- | --- | --- |
| 76 | எந்திரமுறைப் பெருங்கப்பல் | செருமனி | c. 1585 | பிபிசி | பிரித்தானிய அருங்காட்சியகம் | லிசா யார்டைன், கிறித்தோபர் டோப்சு |  |
| 77 | பெனின் உலோக வில்லை: ஐரோப்பியருடன் ஓபா | நைசீரியா | 16ம் நூற்றாண்டு | பிபிசி | பிரித்தானிய அருங்காட்சியகம் | சோக்காரி டக்ளசு காம்ப், வோல் சோயிங்கா |  |
| 78 | இரட்டைத்தலைப் பாம்பு | மெக்சிக்கோ | 15வது-16வது நூற்றாண்டு | பிபிசி | பிரித்தானிய அருங்காட்சியகம் | ரெபேக்கா இசுட்டேசி, அட்ரியானா டயசு-என்சிசோ |  |
| 79 | காக்கியெமொன் யானைகள் | யப்பான் | 17வது நூற்றாண்டு பிற்பகுதி | பிபிசி | பிரித்தானிய அருங்காட்சியகம் | மிராண்டா ராக், பதினான்காம் சக்கைடா காக்கியெமோன் |  |
| 80 | எட்டின் துண்டுகள் | இசுப்பெயினில் இருந்து, பொலிவியாவில் கிடைத்தது | AD 1589-1598 | பிபிசி | பிரித்தானிய அருங்காட்சியகம் | துத்தி பிராடோ, வில்லியம் பேர்ன்சுட்டீன் | } |
# 100 பொருட்களில் உலக வரலாறு

## உள்ளடக்கம்

### பொறுதியும் பொறுதியின்மையும் (கிபி 1550–1700)

"16ம் 17ம் நூற்றாண்டுகளில் பெரிய சமயங்கள் எவ்வாறு ஒன்றாக வாழ்ந்தன என்பது குறித்து நீல் மக்கிரெகர் கூறுகிறார்." 27 செப்டெம்பர் 2010ல் ஒலிபரப்பு வாரம் தொடங்கியது.
| மேலதிக பங்களிப்பாளர்கள் |  |  |  |  |  |  |  |
| --- | --- | --- | --- | --- | --- | --- | --- |
| 81 | சியா சமய ஊர்வலப் பதாகை | ஈரான் | 17ம் நூற்றாண்டுப் பிற்பகுதி | பிபிசி | பிரித்தானிய அருங்காட்சியகம் | ஆலே அஃப்சார், ஒசேய்ன் போர்ட்டாமாசுபி |  |
| 82 | முகலாய இளவரசரின் சிற்றோவியம் | இந்தியா | ஏறத்தாழ கிபி 1610 | பிபிசி | பிரித்தானிய அருங்காட்சியகம் | அசோக் குமார் தாசு, அமன் நாத் |  |
| 83 | பீமனின் வேயங் (நிழற் பொம்மை) | சாவா | 1600–1800 | பிபிசி | பிரித்தானிய அருங்காட்சியகம் | சுமர்சாம், தாசு ஆவ் |  |
| 84 | மெக்சிக்க புத்தக நிலப்படம் | மெக்சிக்கோ | 16ம் நூற்றாண்டுப் பிற்பகுதி | பிபிசி | பிரித்தானிய அருங்காட்சியகம் | சாமுவேல் எட்கார்டன், பெர்னான்டோ செர்வன்டெசு |  |
| 85 | சீர்திருத்த நூற்றாண்டு பெருந்தாள் | செருமனி | கிபி 1617 | பிபிசி | பிரித்தானிய அருங்காட்சியகம் | கரேன் ஆர்ம்சுட்ரோங், இயன் இசுலாப் | } |
# 100 பொருட்களில் உலக வரலாறு

## உள்ளடக்கம்

### புத்தாய்வுப் பயணங்களும், சுரண்டலும், அறிவொளியும் (கிபி 1680–1820)

"வெவ்வேறு உலகங்கள் மோதும்போது ஏற்படக்கூடிய தப்பபிப்பிராயங்கள் குறித்து மக்கிரெகர் பேசுகிறார்." 4 அக்டோபர் 2010ல் ஒலிபரப்பு வாரம் தொடங்கியது.
| மேலதிக பங்களிப்பாளர்கள் |  |  |  |  |  |  |  |
| --- | --- | --- | --- | --- | --- | --- | --- |
| 86 | அக்கான் முரசு | ஆப்பிரிக்காவைச் சேர்ந்தது. ஐக்கிய அமெரிக்காவில் கிடைத்தது | 18ம் நூற்றாண்டு | பிபிசி | பிரித்தானிய அருங்காட்சியகம் | பொனி கிரீர், அந்தனி அப்பியா |  |
| 87 | அவாய் இறகுத் தொப்பி | அவாய் | 18ம் நூற்றாண்டு | பிபிசி | பிரித்தானிய அருங்காட்சியகம் | நிக்கோலாசு தோமசு, கைல் நக்கனேலுவா |  |
| 88 | வட அமெரிக்க பக்சுக்கின் நிலப்படம் | ஐக்கிய அமெரிக்கா | 1774-5 | பிபிசி | பிரித்தானிய அருங்காட்சியகம் | மல்கம் லூயிசு, டேவிட் எட்மன்ட்சு |  |
| 89 | ஆசுத்திரேலியப் மரப்பட்டைக் கேடயம் | ஆசுத்திரேலியா | 1770 | பிபிசி | பிரித்தானிய அருங்காட்சியகம் | பில் கோர்டன், மரியா நுகென்ட் |  |
| 90 | யேட் பி with poem | சீனா | 1790 | பிபிசி | பிரித்தானிய அருங்காட்சியகம் | யொனதன் இசுப்பென்சு, யாங் லியான் | } |
# 100 பொருட்களில் உலக வரலாறு

## உள்ளடக்கம்

### பேரளவு உற்பத்தியும், பேரளவு தூண்டுதலும் (கிபி 1780–1914)

"எவ்வாறு தொழில்மயமாக்கம், மக்கள் அரசியல், பேரரசு நோக்கம் என்பன உலகை மாற்றின என்பது குறித்து." 11 அக்டோபர் 2010ல் ஒலிபரப்பு வாரம் தொடங்கியது.
| மேலதிக பங்களிப்பாளர்கள் |  |  |  |  |  |  |  |
| --- | --- | --- | --- | --- | --- | --- | --- |
| 91 | எச்.எம்.எசு "பீகிள்" கப்பலின் காலமானி | England | 1795–1805 | பிபிசி | பிரித்தானிய அருங்காட்சியகம் | நைசெல் திரிஃப்ட், இசுட்டீவ் யோன்சு |  |
| 92 | தொடக்க விக்டோரிய தேநீர்க் கலங்கள் | இங்கிலாந்து | 1840–1845 | பிபிசி | பிரித்தானிய அருங்காட்சியகம் | செலினா பாக்சு, மொனிக் சிமொன்ட்சு |  |
| 93 | ஒக்குசாயின் 'பேரலை' | சப்பான் | c. 1829–32 | பிபிசி | பிரித்தானிய அருங்காட்சியகம் | கிறிசுட்டீன் குத், டொனால்ட் கீனே |  |
| 94 | சூடானிய வெட்டுத்துளை முரசு | சூடான் | 19ம் நூற்றாண்டு | பிபிசி | பிரித்தானிய அருங்காட்சியகம் | டொமினிக் கிறீன், செயினாப் பதாவி |  |
| 95 | சஃப்ராகெட் உருக்குலைந்த பென்னி | இங்கிலாந்து | 1903 | பிபிசி | பிரித்தானிய அருங்காட்சியகம் | பெலிசிட்டி பவெல், எலெனா கென்னடி | } |
# 100 பொருட்களில் உலக வரலாறு

## உள்ளடக்கம்

### நமது உலகம் (கிபி 1914–2010)

"அண்மைக்காலத்துப் பாலியல், அரசியல், பொருளாதார வரலாற்றின் அம்சங்கள் பற்றி நீல் மக்கிரெகர் ஆராய்கிறார்." 18 அக்டோபர் 2010ல் ஒலிபரப்பு வாரம் தொடங்கியது.
| மேலதிக பங்களிப்பாளர்கள் |  |  |  |  |  |  |  |
| --- | --- | --- | --- | --- | --- | --- | --- |
| 96 | மிக்கையில் அடமோவிச்சினால் வடிவமைக்கப்பட்ட உருசியப் புரட்சித் தட்டு | உருசியா | 1921 | பிபிசி | பிரித்தானிய அருங்காட்சியகம் | எரிக் ஆப்சுபோம், மிக்கையில் பியோட்ரோவ்சுக்கி |  |
| <small>See
*In the dull village*</small> | 97 | ஒக்னியின் *மந்தமான ஊரில்* *(In the dull village)* | இங்கிலாந்து | 1966 | பிபிசி | பிரித்தானிய அருங்காட்சியகம் | சாமி சக்ரபர்த்தி, டேவிட் ஆக்னி |
| 98 | ஆயுத அரியணை | மொசாம்பிக் | 2001 | பிபிசி | பிரித்தானிய அருங்காட்சியகம் | கோஃபி அன்னான், பேரயர் டினிசு செங்குலானே |  |
| 99 | சாரியாவுக்கு ஏற்புடைய விசா கடன் அட்டை | ஐக்கிய அரபு அமீரகம் | 2009 | பிபிசி | பிரித்தானிய அருங்காட்சியகம் | மேர்வின் கிங், ராசி ஃபாக்கி |  |
| 100 | சூரிய ஆற்றல் விளக்கும் மின்னேற்றியும் | சீனா | 2010 | பிபிசி | நிக் இசுட்டேர்ன், அலோக்கா சார்டர், பானிஃபேசு நியாமு | } |  |
# யோசேபைன் பசுரிகா

**யோசேஃபைன் அகோசுடா பசுரிசா** (Josephine Acosta Pasricha), பிலிப்பைன்சு நாட்டின் இந்தியவியலாளர் ஆவார். சமற்கிருதத்தில் எழுதப்பட்ட இராமசரிதமானசா என்ற நூலை பிலிப்பினிய மொழியில் மொழிபெயர்த்தார். இவர் யுவான் பிரான்சிசுக்கோ என்னும் இந்தியவியல் பேராசிரியரின் மாணவியாவார். இராமாயணத்தையும் மகாபாரதத்தையும் நன்கறிந்த இவர், தில்லிப் பல்கலைக்கழகத்தில் ஆய்வு அறிஞராகவுள்ளார். மணிலாவில் மனிதவியல் கற்பித்து வருகிறார். பிலிப்பினிய மொழியில் வெளியான காமசூத்திரத்தை தொகுத்தவர்களில் இவரும் ஒருவர்.
# யுவான் பிரான்சிசுக்கோ

**யுவான் பிரான்சிசுக்கோ** (Juan R. Francisco), பிலிப்பைன்சு நாட்டைச் சேர்ந்த இந்தியவியலாளர் ஆவார். இவர் பிலிப்பைன்சுத் தீவிற்கு உரிய மரனவோ இராமாயணத்தைக் கண்டறிந்து, ஆங்கிலத்திற்கு மொழிபெயர்த்தார். மணிலாவில் உள்ள பிலிப்பைன்சுப் பல்கலைக்கழகத்தில் பேராசிரியராகப் பணியாற்றுகிறார். பிலிப்பைன்சின் மூத்த இந்தியவியலாளரும் இவரே. சென்னைப் பல்கலைக்கழகத்தில் சமற்கிருதம் படித்து முனைவர் பட்டம் பெற்றார்.
# உக்ரைனில் உருசிய மொழி

**உருசிய மொழி (உருசியம்)** உக்ரைன் நாட்டின் உள்ளூர் மொழிகளில் ஒன்று. தொன்பசு, கிரிமியா ஆகிய பகுதிகளில் அதிகம் பேசப்படும் மொழியாகவும், உக்ரைனின் கிழக்கு, தெற்குப் பகுதிகளில் ஆதிக்க மொழியாகவும் உள்ளது. உக்ரைன் நாட்டின் ஒரே ஆட்சி மொழியாக உக்ரேனிய மொழி அமைக்கப்பட்டுள்ளது. இருப்பினும் உருசிய மொழிக்கு உள்ளூர் ஆட்சிமொழி என்ற நிலை புதிய சட்டமொன்றின் மூலம் வழங்கப்பட்டது. உக்ரைனிய மொழிப் பள்ளிகள் உட்பட அனைத்துப் பள்ளிகளிலும் உருசிய மொழி முக்கியப் பாடங்களில் ஒன்றாக கற்பிக்கப்படுகிறது. பெரும்பான்மையான ஊடகங்கள் உருசிய மொழியிலேயே உள்ளன. எண்ணிக்கை அளவில் குறைவானவர்கள் பேசினாலும், உருசிய மொழி ஆதிக்க மொழியாகவும் முக்கிய மொழியாகவும் திகழ்கிறது.  
உருசிய மொழியும், உக்ரைனிய மொழியும் சிரில்லிக் எழுத்துக்களால் எழுதப்படுகின்றன. இவ்விரு மொழிகளும் ஒரே மொழிக்குடும்பத்தைச் சேர்ந்தவை என்பதால், பல சொற்களும், இலக்கணமும் இருமொழிகளுக்கும் பொதுவாக இருக்கின்றன. இதனால் இவ்விரு மொழி பேசுபவர்களும் ஒருவர் மொழியை மற்றொருவர் ஓரளவேனும் புரிந்துகொள்வர்.
# உக்ரைனில் உருசிய மொழி

## உக்ரைனில் உருசிய மொழியின் வரலாறு

கிழக்கு சிலேவிய மொழிகள் ரசு என்னும் பெரும்பகுதியில் பேசப்பட்டன. இப்பகுதி பிரிக்கப்பட்ட போது வெவ்வேறு பகுதிகளில் பேசப்பட்ட மொழி வழக்குகள் தனி மொழிகளாயின.  
மசுக்கோ (மாஸ்கோ) பகுதியினர் பேசிய மொழி தற்கால உருசிய மொழியாக உருவெடுத்தது, லிதுவேனிய பகுதியினர் பேசிய மொழி பெலாருசிய மொழியாகவும், தெற்கு போலந்துப் பகுதியில் பேசப்பட்ட மொழி உக்ரைனிய மொழியாகவும் ஆயின. உக்ரைன் என்ற பெயரே தற்காலத்தில் வழங்கப்படுவதுதான். முற்காலத்தில் உக்ரைன், பெலாருசியப் பகுதிகள் “சிறிய”, “வெள்ளை” ருசியப் பகுதிகள் எனவும், ருசியா நாடு “பெரிய ருசியா” எனவும் அழைக்கப்பட்டன.
உருசிய, உக்ரைனிய மொழி பேசிய மக்கள் கலந்து வாழ்ந்திருந்தனர். நிலத்தில் எல்லைகள் மொழிவாரியாகப் பிரிக்கப்படவில்லை. பின்னர், தாங்கள் வாழும் பகுதியில் இருந்த அரசுகளின் ஆணைக்கேற்ப தங்கள் மொழியின் நிலைபெற்ற வடிவத்தைப் பின்பற்றத் தொடங்கினர்.  
உருசிய மொழி உக்ரைனில் பேசப்படுவதற்கு இரு காரணங்கள் உள்ளன. ஒன்று, உருசிய மொழி பேசியவர்கள் உக்ரைன் நாட்டிற்கு குடிபெயர்ந்தது. இன்னொன்று, உக்ரைன் நாட்டு மக்கள் உருசிய மொழியைப் பேசத் தொடங்கியது. பத்தொன்பதாம் நூற்றாண்டில் பல உருசியர்கள் உக்ரைனில் குடியேறினர். உக்ரைனில் உள்ள அனைத்து பெரிய நகரங்களிலும் உருசிய மொழி பேசியவர்களே பெரும்பான்மையினராக இருந்தனர்.
எடுத்துக்காட்டாக,  
| கீவ் | 54.2 |  |
| --- | --- | --- |
| கார்கீவ் | 63.1 |  |
| ஒடெசா | 49.09 |  |
| மிக்கோலைவ் | 66.33 |  |
| மரியுபோல் | 63.22 |  |
| லுகன்ஸ்க் | 68.16 |  |
| கெர்சன் | 47.21 |  |
| மெலிடோபோல் | 42.8 |  |
| தினிபுரொபெற்றோவ்ஸ்க் | 41.78 |  |
| கிரொவொஹர்ட் | 34.64 |  |
| சிம்ஃபெரோபோல் | 45.64 |  |
| யால்டா | 66.17 |  |
| கெர்ச் | 57.8 |  |
| செவஸ்டோபோல் | 63.46 | } |  
இப்பகுதிகளில் குடியேறிய உக்ரைன் மக்கள் உருசிய மொழி ஆட்சி மொழியாக செயல்பட்டதால், அம்மொழியை ஏற்க வேண்டிய நிலைக்குத் தள்ளப்பட்டனர்.
# உக்ரைனில் உருசிய மொழி

## உக்ரைனிய மொழிக்கு கீழ்நிலை

உருசிய அரசு, உருசிய மொழியின் பரவலுக்கும், வளர்ச்சிக்கும் உதவியது. உக்ரைனிய மொழி இலக்கியங்கள் மசுக்கோவிலும், புனித பீட்டர்ஸ்பர்க்கிலும் அச்சடிக்கப்பட்டன.
உக்ரைனிய மொழி எழுச்சியைக் கண்ட உருசிய அமைச்சர், உக்ரைனிய மொழியில் எழுதப்பட்ட சமய நூல்களுக்குத் தடை விதித்ததார். பின்னர் வந்த அமைச்சர்களும் உக்ரைனிய மொழி நாடகங்கள், உரைகளுக்குத் தடை விதித்தனர்.
உருசியாவில் ஆட்சி மொழி இல்லையென்றாலும், உருசிய மொழியே நாடெங்கிலும் பேசப்பட்டது. உக்ரைனிய மொழிக்கு அரசு வளர்ச்சி நிதி வழங்கினாலும், மக்களிடையே தாழ்வான நிலையைப் பெற்றிருந்தது. எனவே, மக்கள் உக்ரைனிய மொழியில் பேசுவது குறைத்துக் கொண்டனர்.  
1960களில் அனைத்து நூல்களும் மசுக்கோவில், உருசிய மொழியில் சமர்ப்பிக்கப்பட வேண்டும் என்ற அரசாணை வெளியானது. இதனால் அனைத்து அறிவியல் ஆக்கங்களும் உருசிய மொழியிலேயே எழுதப்பெற்றன. பள்ளிகளிலும் உருசிய மொழி கட்டாயப் பாடமாகக் கற்பிக்கப்பட்டது. இதனால் உருசிய மொழி பெரிதும் வளர்ச்சியுற்றது.
# உக்ரைனில் உருசிய மொழி

## மக்கட்தொகைக் கணக்கெடுப்பு

2001 ஆம் ஆண்டுக் கணக்கெடுப்பின்படி, 14,273,000 மக்கள் (30 விழுக்காட்டினர்) உருசிய மொழியைத் தாய்மொழியாகப் பேசுகின்றனர். இவர்களில் 56 விழுக்காட்டினர் உருசிய இனத்தவராகவும், பிறர் உருசிய மொழி பேசும் வேற்று இனத்தவர்களாகவும் உள்ளனர். உருசிய மொழியைப் பேசுகின்ற வேற்று இனத்தவர்களின் மக்கட்தொகை:  
| உக்ரைனியர்கள் | 5,545,000 |  |
| --- | --- | --- |
| பெலாருசியர்கள் | 172,000 |  |
| யூதர்கள் | 86,000 |  |
| கிரேக்கர்கள் | 81,000 |  |
| பல்கேரியர்கள் | 46,000 |  |
| மால்டோவியர்கள் | 43,000 |  |
| டார்டர்கள் | 43,000 |  |
| ஆர்மீனியர்கள் | 43,000 |  |
| போலியர்கள் | 22,000 |  |
| செருமானியர்கள் | 21,000 |  |
| கிரிமிய தார்தார்கள் | 15,000 | } |  
உக்ரைனில் ஆட்சி மொழியாக இல்லாத அதிகம் பேசப்படும் மொழியாக உருசிய மொழி உள்ளது. உருசியர்கள் உருசியாவிற்கு அடுத்தபடியாக உக்ரைனில்தான் அதிகம் பேர் வாழ்கிறார்கள்.
# உக்ரைனில் உருசிய மொழி

## வாக்கெடுப்புகள்

உக்ரைனில் உருசிய மொழி தொடர்பான வாக்கெடுப்புகள் நடத்தப்பட்டன.
# உக்ரைனில் உருசிய மொழி

## வாக்கெடுப்புகள்

### தாய்மொழி

ஒரு ஆய்வில், உருசிய மொழியைத் தாய்மொழியாகப் பேசுகிறவர்களின் எண்ணிக்கையைவிட அதிகம் பேர் வீட்டில் உருசிய மொழி பேசுகின்றனர் எனக் கண்டறிந்துள்ளனர்.  
உக்ரைனில் ஏறத்தாழ பாதிபேர் உருசிய மொழி பேசியதாக ஆய்வு முடிவுகள் தெரிவித்தன. தெற்கு. கிழக்கு மாநிலங்களில் உருசிய மொழி ஆதிக்க மொழியாக உள்ளது குறிப்பிடத்தக்கது. உக்ரைனின் தலைநகரான கீவ் பகுதியிலும் பொது வழக்கில் பேசப்படும் மொழி உருசிய மொழியே.  
| கிரிமியா | 97 |  |
| --- | --- | --- |
| தினிபுரொபெற்றோவ்ஸ்க் | 72 |  |
| டொனெட்ஸ்க் | 93 |  |
| சபோரிழியா | 81 |  |
| லுகான்ஸ்க் | 89 |  |
| மிகோலைவ் | 66 |  |
| ஒடெசா | 85 |  |
| கார்கிவ் | 74 | } |
# உக்ரைனில் உருசிய மொழி

## வாக்கெடுப்புகள்

### வீட்டில் பேசும் மொழி

தாய்மொழியாக இன்றி, வீட்டில் பேசப்படும் மொழிகளைக் கணக்கிட்டபோது கிடைத்த முடிவுகள் கீழே தரப்பட்டுள்ளன.  
| உருசிய மொழி | 32.4 | 32.8 | 33.1 | 34.5 | 33.4 | 33.6 | 36.0 | 36.7 | 33.2 | 36.0 | 34.3 | 36.4 |  |
| --- | --- | --- | --- | --- | --- | --- | --- | --- | --- | --- | --- | --- | --- |
| உருசியம், உக்ரைனியம் | 29.4 | 34.5 | 29.6 | 26.8 | 28.4 | 29.0 | 24.8 | 25.8 | 28.0 | 25.2 | 26.3 | 21.6 | } |
# உக்ரைனில் உருசிய மொழி

## வாக்கெடுப்புகள்

### இரண்டாம் ஆட்சி மொழியா

உக்ரைனில் மூன்றில் ஒருவர் உருசிய மொழி பேசுபவராக உள்ளார். எனவே, உருசிய மொழியை ஆட்சி மொழியாக ஏற்கலாமா வேண்டாமா என்பது குறித்த ஆய்வு நடத்தப்பட்டது. இதில் 39 விழுக்காட்டினர் உருசிய மொழியும் ஆட்சி மொழியாக வேண்டும் என்றும் 38 விழுக்காட்டினர் எதிர்ப்பு தெரிவித்திருந்தனர்.  
மற்றொரு ஆய்வின் முடிவுகள் கீழே தரப்பட்டுள்ளன.
கேட்கப்பட்ட கேள்வி, “நீங்கள் உருசிய மொழியை ஆட்சி மொழியாக ஏற்பீர்களா?”  
| ஆம் | 52.0 | 50.9 | 43.9 | 47.6 | 46.7 | 44.0 | 47.4 | 48.6 | 47.3 | 47.5 | 48.6 |  |
| --- | --- | --- | --- | --- | --- | --- | --- | --- | --- | --- | --- | --- |
| குழப்பம் | 15.3 | 16.1 | 20.6 | 15.3 | 18.1 | 19.3 | 16.2 | 20.0 | 20.4 | 20.0 | 16.8 |  |
| இல்லை | 32.6 | 32.9 | 35.5 | 37.0 | 35.1 | 36.2 | 36.0 | 31.1 | 31.9 | 32.2 | 34.4 |  |
| பதில் இல்லை | 0.1 | 0.0 | 0.1 | 0.1 | 0.1 | 0.5 | 0.4 | 0.3 | 0.3 | 0.3 | 0.1 | } |
# உக்ரைனில் உருசிய மொழி

## இணையதளங்கள்

உக்ரைனிய அரசு இணையதளங்கள் அனைத்தும் உக்ரைனிய மொழியில் இருக்கின்றன என்றாலும் உக்ரைன் நாட்டில் பெரும்பாலான இணையதளங்கள் உருசிய மொழியிலேயே இருக்கின்றன. உதாரணமாக, உருசிய விக்கிப்பீடியா, உக்ரைனிய விக்கிப்பீடியாவைக் காட்டிலும் ஐந்து மடங்கு பிரபலமானதாக இருக்கின்றது. கூகுள் தேடலில் "авто" (அவ்டோ/auto, "வண்டி") எனத் தட்டச்சிட்டால், முதலில் வரும் பத்து முடிவுகளில் ஒன்பது முடிவுகள் உருசிய மொழியிலேயே உள்ளன.
# உக்ரைனில் உருசிய மொழி

## அரசியலில் உருசிய மொழி

உக்ரைனில் உருசிய மொழி ஆட்சி மொழியல்ல, தேசிய சிறுபான்மையினர் மொழியாகும்.
உக்ரைனிய அரசியலமைப்புச் சட்டத்தில், “உருசிய மொழியும், பிற சிறுபான்மையினர் மொழிகளும் பயன்படுத்தப்படவும் பாதுகாக்கப்படவும் வேண்டும்” என்று இயற்றப்பட்டுள்ளது.
இச்சட்டம், உக்ரைனிய மொழியை ஆட்சி மொழியாகக் கொண்டிருந்தாலும், பிற மொழிகளுக்கு பாதுகாப்பு வழங்குகிறது.  
சோவியத் ஒன்றியத்தின் பிற நாடுகள் உருசிய மொழியை தொடர்பு மொழியாகக் கொண்டிருந்தாலும், உக்ரைன் உக்ரைனிய மொழியையே தொடர்பு மொழியாகக் கொண்டிருந்தது.  
சிறுபான்மை மொழிகளுக்கு பாதுகாப்பு வழங்குவதற்கான சட்டத்தை ஐரோப்பிய ஒன்றியம் செயற்படுத்தினாலும், உக்ரைன் ஐந்து ஆண்டுகள் கழித்தே இச்சட்டத்தை நிறைவேற்றியது.
உருசிய மொழியை ஆட்சி மொழியாக்க சட்டங்கள் இயற்றப்படும் என்று கூறியே தேர்தல்களில் வெற்றி பெறுகிறார்கள் அரசியல்வாதிகள்.
2006 ஆம் ஆண்டில் கார்கிவ் நகரம் உருசிய மொழியை ஆட்சி மொழியாக ஏற்றுக்கொண்டது. இதைத் தொடர்ந்து பல தெற்கு, கிழக்கு மாநிலங்கள் உருசிய மொழியை ஆட்சி மொழியாக ஏற்றுக்கொண்டன.
# உக்ரைனில் உருசிய மொழி

## உருசிய மொழியில் கல்வி

உக்ரைன் நாட்டுக் கல்விச் சட்டம், உக்ரைனில் வாழும் குடும்பத்தினர் தங்கள் தாய்மொழியில் கல்வி கற்கலாம் எனத் தெரிவிக்கிறது. தற்போதுவரை அனைத்துப் பள்ளிகளிலும் (உக்ரைனிய மொழிப் பள்ளிகள் உட்பட) உருசிய மொழி கட்டாய மொழியாகக் கற்பிக்கப்படுகிறது. அதே போல், உருசிய மொழிப் பள்ளிகளில் உக்ரைனிய மொழி கட்டாயமாக கற்பிக்கப்படும் மொழியாகும்.
# உக்ரைனில் உருசிய மொழி

## உள்ளூர் ஆட்சிமொழி

ஆகஸ்டு 2012 இல் இயற்றப்பட்ட சட்டத்தில், ஒரு பகுதியில் குறைந்தது 10 விழுக்காட்டினர் பேசும் மொழி அப்பகுதியின் ஆட்சி மொழியாக ஏற்றுக்கொள்ளப்பட வேண்டும் எனக் கூறப்பட்டுள்ளது. இதன்படி தெற்கு, கிழக்கு மாநிலங்களின் பல பகுதிகளில் உருசிய மொழி உள்ளூர் ஆட்சி மொழியாக ஏற்கப்பட்டது.
# உக்ரைனில் உருசிய மொழி

## நீதிமன்றங்களில் உருசிய மொழி

சனவரி 1, 2010 ஆம் நாளிலிருந்து, நீதிமன்றங்களில் உருசிய மொழியில் வழக்காடலாம் என்று அரசாணை தெரிவித்துள்ளது. உக்ரைனிய மொழியிலோ, உருசிய மொழியிலோ பேசத் தெரியாதவர்கள் தங்கள் தாய்மொழியிலேயே பேசலாம் அல்லது மொழிபெயர்ப்பாளரின் உதவியை நாடலாம் என்று தெரிவித்துள்ளது.
# உக்ரைனில் உருசிய மொழி

## மேலும் பார்க்கவும்

- ஐக்கிய அமெரிக்காவில் எசுப்பானிய மொழி
- கனடாவில் பிரெஞ்சு மொழி
- ஐக்கிய அமெரிக்காவில் பிரெஞ்சு மொழி
# 1785

**1785** (**MDCCLXXXV**) ஒரு சனிக் கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.
# 1785

## நிகழ்வுகள்

- சனவரி 1 - தி டைம்ஸ் ஆங்கில நாளிதழ் லண்டனில் தொடங்கப்பட்டது.
- சனவரி 27 - ஜோர்ஜியா பல்கலைக்கழகம் நிறுவப்பட்டது.
- சூலை 6 - டாலர் ஐக்கிய அமெரிக்காவின் நாணய அலகாகத் தேர்ந்தெடுக்கப்பட்டது.
- அக்டோபர் 12 - ரிச்சார்ட் ஜான்சன் என்பவர் தமிழ்நாட்டின் முதல் செய்திப்பத்திரிகையான **மெட்ராஸ் கூரியர்** என்ற வார இதழை வெளியிட்டார்.
- ஃபிரெடெரிக்டன் நகரம் நிறுவப்பட்டது.
- பணத்தாள்கள் முதன் முறையாக இலங்கையில் ஆளுநர் வாண்டெர் கிராப் என்பவரால் அறிமுகப்படுத்தப்பட்டது.
- யாழ்ப்பாணத்தில் கத்தோலிக்கப் பாடசாலைகள் தடை செய்யப்படுவதாக டச்சு ஆட்சியாளர்கள் அறிவித்தனர்.
# 1785

## பிறப்புகள்

- சனவரி 4 - ஜேக்கப் கிரிம் ஜெர்மானிய பண்பாட்டு ஆராய்ச்சியாளர் மற்றும் மொழியியலாளர். (இ. 1863)
- பெப்ரவரி 22 - சான் சார்லசு அத்தனாசு பெல்த்தியே பிரான்சிய இயற்பியலாளர். (இ. 1845)
- ஏப்ரல் 26 - ஜான் ஜேம்ஸ் அடுபன் பிரெஞ்சு-அமெரிக்க இயற்கை ஆர்வலர், பறவையின ஆய்வாளர். (இ. 1851)
- சூலை 21 - பீட்டர் பிராம்லி இங்கிலாந்து அணியின் துடுப்பாட்டக்காரர். (இ. 1838)
- ஆகத்து 30 - லின் சீசு (Lin Ze-xu) குவிங் பேரரசின், குவங்தோவ் மாகாணத்தின் சிறப்பு ஆளுநராக இருந்தவர். (இ. 1850)
# 1785

## இறப்புகள்

- திசம்பர் 22 - ஜான் போவ்ரா இங்கிலாந்து அணி துடுப்பாட்டக்காரர். (பி. 1716)
- பாஸ்கரராயர், எழுத்தாளர் (பி. 1690)
- இமான் வில்லெம் ஃபால்க், இலங்கையின் டச்சு ஆளுனர்
# 1784

**1784** (**MDCCLXXXIV**) ஒரு வியாழக் கிழமையில் ஆரம்பமான ஒரு கிரிகோரியன் நெட்டாண்டு ஆண்டாகும். பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு நெட்டாண்டு ஆண்டாகும்.
# 1784

## நிகழ்வுகள்

- சனவரி 14 - அமெரிக்கப் புரட்சிப் போர்: ஐக்கிய அமெரிக்கா இங்கிலாந்துடன் ஒப்பந்தம் செய்து கொண்டது.
- பெப்ரவரி 28 - ஜோன் வெஸ்லி மெதடிஸ்த திருச்சபையை ஆரம்பித்தார்.
- ஆகஸ்டு 23 - மேற்கு வட கரோலினா (தற்போது கிழக்கு டென்னசி) *பிராங்கிளின்* என்ற பெயரில் தனி நாடாக அறிவித்தது. இது ஐக்கிய அமெரிக்காவால் ஏற்கப்படவில்லை.
- செப்டம்பர் 22 - அலாஸ்காவின் *கோடியாக்* என்ற இடத்தில் ரஷ்யா தனது குடியேற்றத்தை ஆரம்பித்தது.
- அக்டோபர் 22 - இரசியா அலாஸ்காவின் கோடியாக் தீவில் குடியேற்றமொன்றை அமைத்தது.
- முதற்தடவையாக கொழும்பில் வார்க்கப்பட்ட வெள்ளி நாணயங்கள் டச்சு அரசினால் வெளியிடப்பட்டன.
- 1780 இல் துவங்கிய இரண்டாம் கர்நாடகப் போர் முடிந்தது.
- லாக்கி ஐஸ்லாந்தில் உள்ள எரிமலை 1783-1784 காலப்பகுதியில் மீண்டும் இது தீக்கக்கியது.
- சர் வில்லியம் ஜோன்ஸ் என்பவர் கல்கத்தாவில் ஆசியக் கல்விச் சங்கம் எனும் நிறுவனத்தை உருவாக்கினார்.
# 1784

## பிறப்புகள்

- செப்டம்பர் 17 - ஹென்ரி ஹோர் இங்கிலாந்து அணியின் துடுப்பாட்டக்காரர். (இ. 1836)
# 1784

## இறப்புகள்

- சாமுவேல் ஜோன்சன் ஆங்கில அகராதியை முதன்முதலில் உருவாக்கியவர். (பி. 1709)
- கணபதி ஐயர், யாழ்ப்பாணத்தின் பிரபல நாடகாசிரியர்
# கருவேலம்பூக்கள் (திரைப்படம்)

**கருவேலம் பூக்கள்** என்பது 1997 ஆம் ஆண்டில் வெளிவந்த தமிழ்த் திரைப்படம் ஆகும். பூமணியின் இயக்கத்தில், இளையராஜா இசையமைத்துள்ளார். இத்திரைப்படத்தை இந்திய தேசியத் திரைப்பட வளர்ச்சிக் கழகமும் தூர்தர்ஷன் தொலைக்காட்சி நிறுவனமும் கூட்டாகத் தயாரித்தன.
# கருவேலம்பூக்கள் (திரைப்படம்)

## கதைச் சுருக்கம்

**கருவேலம்பூக்கள்** கரிசல்குளம் என்னும் ஊரில் குழந்தைகளை தீப்பெட்டி மற்றும் பட்டாசு தொழிலுக்கு அனுப்புவதும், சிற்றூரில் பருவ மழை தாமதமானால் விவசாயிகளின் வாழ்க்கை எப்படி இருக்கும் என்பது இப்படத்தில் சித்தரிக்கப்பட்டுள்ளது. நல்லமுத்துவாக நாசர், அவரது மனைவி வடிவாக ராதிகா தம் குழந்தைகளை வேலைக்கு அனுப்பக்கூடாது என உறுதியாக இருக்கிறார்கள். படிக்க வைப்பதில் உறுதியாகவுள்ளனர். மாரியப்பனாக சார்லி அதே ஊரைச் சேர்ந்த ஆண்களை மூளைச் சலவை செய்து வேளைக்கு ஆள் பிடிக்கும் தரகராக நடித்துள்ளார். குழந்தைகள் மற்றும் பெண்கள் அதிகாலை ஜந்து மணிக்கு தூக்கக் கலக்கத்தில் பேருந்தில் ஏறிச் செல்லும் காட்சியுடன் அழகாக படமாக்கப்பட்டுள்ளது. இத்திரைப்படத்தை தமிழ் இலக்கிய எழுத்தாளரான பூ. மாணிக்கவாசகம் என்னும் இயற்பெயர் கொண்ட பூமணி இயக்கியுள்ளார். தங்கர் பச்சான் ஒளிப்பதிவில் இளையராஜா இசையமைத்து 1997 ஆம் ஆண்டு வெளியானது. இத்திரைப்படத்தை இந்தியா தேசிய திரைப்பட வளர்ச்சிக் கழகம், மற்றும் தூர்தர்ஷன் ஆகிய அரசு சார் நிறுவனங்கள் மூலம் தயாரிக்கப்பட்டது.
# கருவேலம்பூக்கள் (திரைப்படம்)

## விருதுகள்

- 1996 ஆம் ஆண்டின் தமிழ்நாடு மாநில திரைப்பட விருது சிறப்பு பரிசு
# கருவேலம்பூக்கள் (திரைப்படம்)

## விருதுகள்

### **சர்வதேச திரைப்பட விழாக்கள்**

இந்த திரைப்படம் பின்வரும் சர்வதேச திரைப்பட விழாக்களில் திரையிடப்பட்டது:  
- 1998 ஆம் ஆண்டின் ஸான்ஸிபார் சர்வதேச திரைப்பட விழா
# 1779

**1779** (**MDCCLXXIX**) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டாகும்.
# 1779

## நிகழ்வுகள்

- ஜனவரி 11 - மணிப்பூரின் மன்னராக சிங்-தாங் கோம்பா முடிசூடினார்.
- பெப்ரவரி 14 - ஹவாயில் ஆதிவாசிகளால் ஜேம்ஸ் குக் கொல்லப்பட்டார்.
- ஜூன் 16 - ஸ்பெயின் பெரிய பிரித்தானியாமீது போரை அறிவித்தது. கிப்ரால்ட்டர் மீதான முற்றுகை ஆரம்பமானது.
# 1779

## பிறப்புகள்

- சனவரி 6 - ஜோசப் டென்னிஸ் இங்கிலாந்து அணியின் துடுப்பாட்டக்காரர். (இ. 1831)
- ஏப்ரல் 19 - ஜார்ஜ் ஹோர் இங்கிலாந்து அணியின் துடுப்பாட்டக்காரர். (இ. 1852)
- ஜான் போட் இங்கிலாந்து அணியின் துடுப்பாட்டக்காரர். (இ. 1836)
- வில்லியம் லாம்பேர்ட் இங்கிலாந்து அணியின் துடுப்பாட்டக்காரர். (இ. 1851)
# 1779

## இறப்புகள்

- அக்டோபர் 27 - ஜேம்ஸ் குக், பிரித்தானியாவின் கடற்படைக் கப்டன், நாடுகாண் பயணி (பி. 1728)
- ரேனெல் காட்டன் இங்கிலாந்து அணியின் துடுப்பாட்டக்காரர். (பி. 1717)
# விக்கிப்பீடியா:முதற்பக்கக் கட்டுரைகள்/நவம்பர் 18, 2012

**உமறு இப்னு அல்-கத்தாப்** எனும் இயற்பெயர் கொண்ட உமர் கலீபாக்களில் இரண்டாமவரும் அவர்களுள் முக்கியமானவரும் ஆவார். உமறு முகம்மது நபியின் ஆலோசகரும் தோழருமாவார். முகம்மது நபியின் மறைவுக்குப் பின்னர் முஸ்லிம்களின் இரண்டாவது கலீபாவாகப் பொறுப்பேற்றார். இவர் கிபி 634 முதல் கிபி 644 வரை ஆட்சி செய்தார். இவரது நிருவாக மற்றும் போர்த் திறமையால் இசுலாமியக் கலீபகம் மிக வேகமாக வளர்ச்சியடைந்து, இவரது ஆட்சிக் காலத்தில் ஈராக், பாரசீகம், எகிப்து, பலஸ்தீனம், சிரியா, வடக்கு ஆப்பிரிக்கா மற்றும் ஆர்மீனியா ஆகிய பகுதிகள் அதன் கீழ் வந்தன. முஹம்மது நபியை விட வயதில் இளையவரான உமறு மக்காவிலே பிறந்தவர். அவர் பிறந்த ஆண்டு சரியாகத் தெரியவில்லை. கி.பி. 586-ஆம் ஆண்டாக இருக்கலாம் என்பர். துவக்கத்தில் உமறு, முகமதின் புதிய மார்க்கத்திற்கு கடுமையான எதிரியாக இருந்தார். ஆனால், திடீரென்று அவர் அம்மார்க்கத்தில் சேர்ந்து, அதன் வலிமைமிக்க ஆதரவாளர்களில் ஒருவரானார். நபியின் ஆலோசகர்களில் ஒருவராகித் தன் வாழ்நாள் முழுவதும் அவ்வாறே இருந்து வந்தார். **மேலும்...**
---  
**மாற்றுரு** என்பது குறிப்பிட்ட ஒரு நிறப்புரியின், குறிப்பிட்ட இடத்தில் அமைந்திருக்கக்கூடிய ஒரு மரபணுவின் மாற்றீடாக இருக்கக்கூடிய வேறுபட்ட வடிவங்கள். இது பொதுவாக மரபணுவிலுள்ள ஒரு சோடி வேறுபட்ட வடிவங்களில் ஒன்றாக இருக்கும். இந்த மாற்றுருக்களில் உள்ள, பெற்றோரிலிருந்து, சந்ததிக்குச் செல்லும் டி.என்.ஏ குறியீடுகளே ஒரு உயிரினத்தில் உள்ள இயல்புகளைத் தீர்மானிப்பதாக இருக்கும். இந்த மாற்றுருக்கள் எவ்வாறு ஒரு சந்ததியில் இருந்து அடுத்த சந்ததிக்கு கடத்தப்படுகின்றது என்பதை முதன் முதலில் கிரிகோர் மெண்டல் ஆய்வுகள் மூலம் கண்டு பிடித்து அறிமுகப்படுத்தினார். அவரது அந்த கோட்பாடுகள் 'மெண்டலின் விதிகள்' எனப் பெயர் பெற்றன. வேறுபட்ட வடிவத்தைக் கொண்ட மாற்றுருக்கள் உள்ள மரபணுவமைப்பு சிலசமயம் இயல்புகளில் வேறுபட்ட தோற்றவமைப்புக்களைக் கொடுக்கலாம். வேறு சில சமயம், வேறுபட்ட மாற்றுருக்கள் இருப்பினும், அவற்றிற்கிடையே வேறுபாடு, மிகச் சிறியதாகவோ, அல்லது இல்லாமலோ இருந்தால், தோற்றவமைப்பில் வேறுபாடு காணப்படுவதில்லை.
**மேலும்...**
# சிந்து சமவெளி (திரைப்படம்)

***சிந்து சமவெளி*** 2010 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தை சாமி இயக்கியிருந்தார். இத்திரைப்படத்தில் அமலா பால் மற்றும் ஹரிஷ் கல்யாண் அறிமுகமானார்கள். செப்டம்பர் 3 ஆம் தேதி வெளியான இத்திரைப்படத்திற்கு *வயதுவந்தவர்களுக்கு மட்டும்* சான்றிதழ் வழங்கப்பட்டது.
# சிந்து சமவெளி (திரைப்படம்)

## நடிப்பு

- அமலா பால் - சுந்தரி
- ஹரீஷ் கல்யாண் - அன்பு
- கஞ்சா கருப்பு
# சாமி (இயக்குநர்)

**சாமி** (Samy (director) ஒரு தமிழ்த் திரைப்பட இயக்குநர் ஆவார். இவர் இயக்கிய அனைத்து திரைப்படங்களும் ஏதாவதொரு பிணக்குகளில் சிக்குவதை வழக்கமாகக் கொண்டிருக்கின்றன. இவர் மிருகம் திரைப்பட படப்பிடிப்பின் போது நடிகை பத்மபிரியா உடனான மோதலால் மிகவும் பிரபலமானார். பாலு மகேந்திரா மற்றும் எசு. ஏ. சந்திரசேகரன் போன்ற இயக்குநர்களுக்கு உதவியாளராக தனது வாழ்க்கையைத் தொடங்கிய சாமி, சரத்குமார் நடித்த தோஸ்த் (2001) என்ற படத்திற்கு உரையாடல் எழுத்தாளராகப் பணியாற்றினார்.
# சாமி (இயக்குநர்)

## திரைப்படத்துறை

| ஆண்டு | திரைப்படம் | குறிப்புகள் |
| --- | --- | --- |
| 2006 | *உயிர்* |  |
| 2007 | *மிருகம்* |  |
| 2010 | *சிந்து சமவெளி* |  |
| 2015 | *கங்காரு* | } |
# ஒலியும் ஒளியும் (தொலைக்காட்சி நிகழ்ச்சி)

**ஒலியும் ஒளியும்**, 1980-களில் வெள்ளிக்கிழமை தோறும் மாலை ஆறு மணிக்கு, பொதிகை தொலைக்காட்சியில் ஒளிபரப்பான புதிய திரைப்படப் பாடல்களின் தொகுப்பாகும். அன்றைய காலகட்டத்தில், இந்நிகழ்ச்சி பெரும் வரவேற்பைப் பெற்றது. 1990-களிலும் இந்நிகழ்ச்சி பரவலாக காணப்பட்டது. அதன்பிறகு தனியார் தொலைக்காட்சிகளின் போட்டியால் வழமையான நிகழ்ச்சியாக தற்போது இரவு 7:30 மணி முதல் 8:00 வரை ஒளிபரப்பாகி வருகிறது.
# ஒலியும் ஒளியும் (தொலைக்காட்சி நிகழ்ச்சி)

## மேலும் பார்க்க

- சித்ரஹார்
- ரங்கோலி
# அல்போன்ஸ் மரிய லிகோரி

புனித **அல்போன்ஸ் மரிய லிகோரி** (செப்டம்பர் 27, 1696 &ndash; ஆகஸ்ட் 1, 1787) என்பவர் ஒரு இத்தாலிய கத்தோலிக்க ஆயரும், ஆன்மீக எழுத்தாளரும், இடைக்கால மெய்யியலாளரும், இறையியலாளரும், உலக இரட்சகர் சபையின் நிறுவனரும் ஆவார். இவருக்கு திருத்தந்தை பதினாறாம் கிரகோரி 1839இல் புனிதர் பட்டம் அளித்தார். 1871இல் திருத்தந்தை ஒன்பதாம் பயஸால் இவர் திருச்சபையின் மறைவல்லுநர் என அறிவிக்கப்பட்டார்.
# அல்போன்ஸ் மரிய லிகோரி

## வரலாறு

இத்தாலியின் இன்றைய நாபொலி நகருக்கு அருகிலுள்ள மரியனெல்லா என்ற ஊரில் 1696ம் ஆண்டு செப்டம்பர் 27ம் தேதி பிறந்தவர் அல்போன்ஸ் மரிய லிகோரி. 16 வயதில் சட்டம் பயின்று வழக்குரைஞரானார். இவர் எடுத்து நடத்திய வழக்குகள் எல்லாமே வெற்றியடைந்தன. 27 வது வயதில் நேப்பிள்ஸ் மாநில வழக்கறிஞர் அமைப்பு ஒன்றுக்குத் தலைவராகவும் இருந்தார். ஆனால் 1723ம் ஆண்டில் நேப்பிள்ஸ் பிரபு ஒருவருக்கும், டஸ்கன் பிரபு ஒருவருக்கும் இடையே இருந்த சொத்து வழக்கில் அல்போன்ஸ், தனது எட்டு வருட வழக்குரைஞர் வாழ்க்கையில், முதல் முறை தோல்வி அடைந்தார். இந்தத் தோல்வி அவரை வெட்கித் தலைகுனிய வைத்தது. “உலகே, உன்னைத் தெரிந்து கொண்டேன், நீ இனிமேல் என்னைப் பார்க்க மாட்டாய்” என்று சொல்லி நீதிமன்றத்தைவிட்டுக் கிளம்பினார். மூன்று நாள்கள் சாப்பிட மறுத்துவிட்டார். இந்தத் தலைகுனிவானது, இவர் தனது உலகப் பெருமைகளை உதறி இறைவனைப் பற்றிக்கொள்வதற்கு அவரிடமிருந்து அனுப்பப்பட்ட இகழ்ச்சியாக உணர்ந்தார். 27வது வயதில் தனது வழக்கறிஞர் தொழிலை விட்டுவிட்டு செபத்திலும் பிறரன்புப் பணிகளிலும் ஈடுபட்டார். மிகவும் வறிய நிலையிலிருந்த ஏழைகளுக்கு மறைப்பணியாற்றிய *நேப்பிள்ஸ் பிரச்சாரம்* என்ற அருட்பணியாளர்கள் அமைப்பால் கவரப்பட்டு அவர்களுக்கு உதவினார். 1726ம் ஆண்டில் அல்போன்ஸ் குருவானார். “அடுத்தவருடைய ஆன்மீகத் தேவைகளை நிறைவேற்றுவதில் ஆர்வமாய் இருப்பதே மிகவும் நேர்த்தியான பிறரன்பு” என்று இவர் சொல்வதுண்டு.  
1732ம் ஆண்டு நவம்பர் 9ம் தேதி உலக இரட்சகர் சபையைத் தொடங்கினார். சுமார் 20 வருடங்கள் நேப்பிள்ஸ் மாநிலத்தில் பயணம் செய்து எண்ணற்ற மக்களை மனந்திருப்பினார். 1752ம் ஆண்டுக்குப் பின்னர் எழுதுவதில் தன்னை அர்ப்பணித்தார். இவர் படித்தவை, எழுதியவை அனைத்தும் எளிய மக்களும் எளிதில் புரிந்து கொண்டு ஆன்ம வாழ்வில் முன்னேற வேண்டுமென்ற ஆவலைத் தூண்டியது என்பர்.  
அல்போன்ஸ் நேப்பிள்ஸ் மாநிலத்தில் புனித ஆகத்தா தெய்கோத்தி என்ற மறைமாவட்டத்தின் ஆயராக நியமிக்கப்பட்டார். இதற்கு இவர் இணங்க மறுத்ததால், திருத்தந்தை இவரை கீழ்ப்படிதல் வாக்குறிதியைக்கொண்டு கட்டாயப்படுத்தி ஆயராக்கினார். 13 வருடங்கள் பனியாற்றி தனது மறைமாவட்டத்தைச் சீர்படுத்தினார். ஜான்சனிசத் தப்பறைக் கொள்கையைப் பெருமளவில் கட்டுப்படுத்தினார்.
# அல்போன்ஸ் மரிய லிகோரி

## வரலாறு

### இறப்பு

இவர் ஆயர் பணியாற்றிக்கொண்டிருக்கும் போதே கடும் காய்ச்சல் வந்து பக்கவாதத்தால் தாக்கப்பட்டார். திருத்தந்தை பதின்மூன்றாம் கிளமெண்ட் மற்றும் அவருக்கு பின் திருத்தந்தையான திருத்தந்தை பதினான்காம் கிளமெண்ட் ஆகியோர் இவரை நோயுற்றிருப்பினும் ஆயர் பதவியில் இருக்க கட்டயப்படுத்தினர். 1775இல் தனது 79வது வயதில் செவித்திறனை இழந்தார். கண்பார்வையையும் இழந்தார். இவருக்கு குழாய் வழியாகவே உணவு கொடுக்க வேண்டியிருந்தது. ஆதனால் மே, 1775இல் திருத்தந்தை ஆறாம் பயஸ் இவர் ஓய்வு பெற அனுமதியளித்தார். இவரின் இறுதிநாட்களில் இவர் துவங்கிய சபையினில் பெரும் சிக்கலும் பிளவும் ஏற்பட்டன. இவரின் இறப்புக்குப் பின்னும் அவை நீடித்தன.  
இவர் 1787ம் ஆண்டு ஆகஸ்ட் முதல் தேதி நொச்சேரா தெ பகானி என்ற ஊரில் இறந்தார்.
# அல்போன்ஸ் மரிய லிகோரி

## வரலாறு

### புனிதர் பட்டமளிப்பு

செப்டம்பர் 15, 1816இல் இவருக்கு திருத்தந்தை ஏழாம் பயஸ் அருளாளர் பட்டம் அளித்தார். திருத்தந்தை பதினாறாம் கிரகோரி 1839ம் ஆண்டு மே 26ம் தேதி இவருக்குப் புனிதர் பட்டம் அளித்தார். 1871ம் ஆண்டு மார்ச் 23ம் தேதி திருத்தந்தை ஒன்பதாம் பயஸ் இவரை திருச்சபையின் மறைவல்லுநர் என அறிவித்தார்.  
ஆகஸ்ட் 1ஆம் தேதி அல்போன்ஸ் மரிய லிகோரியின் திருவிழா ஆகும்.
# அல்போன்ஸ் மரிய லிகோரி

## படைப்புகள்

அறநெறி இறையியல் பற்றி இவர் எழுதியவை, “அறநெறி இறையியலாளர்களின் இளவரசர்” என்ற பட்டத்தை இவருக்கு தேடித் தந்தது. இன்றும் உரோமையில் அறநெறி இறையியல் கல்விக்கு இவரது உலக இரட்சகர் சபை நடத்தும் நிறுவனமே புகழ்பெற்றது.  
இவர் நற்கருணை மற்றும் அன்னை மரியா மீதும் மிகுந்த பக்தி கொண்டிருந்தார். மரியாவின் பெருமை, திருநற்கருணை சந்திப்பு, கிறிஸ்துவின் உண்மையான மணவாட்டி, சிலுவைப்பாதை போன்ற இவரது நூல்கள் புகழ் பெற்றவை. இவர் 111 நூல்களை எழுதியுள்ளார். அவை 60 மொழிகளில் மொழி பெயர்க்கப்பட்டு 4000த்துக்கும் மேற்பட்ட பதிப்புக்களும் இடம்பெற்றுள்ளன.
# மோர்

**மோர்** என்பது பாலில் இருந்து பெறப்படும் நீர்மப் பொருட்களில் ஒன்று. தயிரிலிருந்து வெண்ணெயை அகற்றிய பின் கிடைக்கும் நீர்மப்பொருள் மோர் ஆகும்.  
மோருடன் தேவைக்கேற்ப சிறிது உப்பு கலந்து குடிக்கலாம். இது சமையலுக்கும் பயன்படுத்தப்படுகிறது. சோடா ரொட்டி தயாரிப்பில் இதில் உள்ள அமிலம், சோடியம் பைகார்பனேட்டுடன் வினைபுரிந்து, கார்பனீராக்சைடை வெளியிடுகிறது. இதனால் ரோட்டி மிருதுவாக உள்ளது. மேலும், மோர் கோழிக் கறி மற்றும் பன்றி இறைச்சியில் சேர்க்கப்படுகிறது. இதனால், இதில் உள்ள லாக்டிக் அமிலம் இறைச்சியை மென்மையாகவும் ஈரப்பதத்தை தக்க வைத்துக் கொள்ளவும் உதவுகிறது. மற்றும் கூடுதல் சுவைகளை இறைச்சியில் ஊடுருவ அனுமதிக்கிறது.
# மோர்

## பாரம்பரிய மோர்

முதலில், மோர் என்பது வெண்ணெய் எடுக்கப்படும் போது மீதியாக உள்ள திரவத்தை குறிக்கிறது. பாரம்பரியமாக, நன்கு காய்ச்சிய பாலை நன்கு ஆற வைத்து அதில் சிறிது தயிர் ஊற்றி சில மணிநேரம் மூடி வைப்பார்கள். இந்த நேரத்தில், பாலில் இயற்கையாக உள்ள லாக்டிக் அமிலம் உற்பத்தி செய்யும் பாக்டீரியாக்கள் பாலை புளிக்கவைகின்றன. இதன் மூலமாக கெட்டித் தயிர் கிடைக்கிறது. தயிரின் மேல் படர்ந்திருக்கும் பாலாடைகளைச் சேகரித்தும் வெண்ணெய் எடுப்பதுண்டு. . இது வெண்ணெய் எடுக்கும் செயல்முறையை எளிதாக்குகிறது, ஏனெனில் குறைந்த பி.எச் கொண்ட கிரீம் கொழுப்பு புதிய கிரீமை விட எளிதாக இணைகிறது. தீங்கு விளைவிக்கும் நுண்ணுயிரிகள் வளர்வதைத் தடுக்க இந்த அமில சூழல் உதவுகிறது. தயிரை கடைந்து நீர் சேர்த்தால் குடிக்கும் பானமான பாரம்பரிய மோர் கிடைக்கிறது.  
பாரம்பரிய மோர் இன்றளவும் இந்தியா, நேபாளம் மற்றும் பாகிஸ்தான் குடும்பங்களில் தயாரிக்கப்பட்டு பயன்படுத்தப்படுகிறது. ஆனால் மேற்கு நாடுகளில் அரிதாகவே காணப்படுகிறது. நேபாளத்தில் மோர் "மோகி" என்று கூறப்படுகிறது. நேபாள வீடுகளில் மோர் என்பது பொதுவான ஒரு திரவ உணவாகவும், குடும்ப உறுப்பினர்கள் மற்றும் விருந்தினர்களுக்கு பரிமாறப்படும் உணவு அல்லது சிற்றுண்டியுடன் தரும் ஒரு பக்க உணவாகவும் உள்ளது. மேலும், இது நிறைய குடும்பங்களில் மக்காச்சோள மாவில் தயாரித்த ரொட்டியுடன் பரிமாறப்படுகிறது.
# மோர்

## அமிலப்படுத்தப்பட்ட மோர்

''அமிலப்படுத்தப்பட்ட மோர்' என்பது வினிகர் அல்லது எலுமிச்சை சாறு போன்ற உணவு தர அமிலத்தை பாலில் சேர்ப்பதன் மூலம் தயாரிக்கப்படும் ஒரு மாற்றாகும். 1 தேக்கரண்டி (0.5 அமெரிக்க திரவ அவுன்ஸ், 15 மில்லி) அமிலத்தை 1 கப் (8 அமெரிக்க திரவ அவுன்ஸ், 240 மில்லி) பாலுடன் கலந்து, 10 நிமிடங்கள் வரை, அது கரையும் வரை இருக்க விடலாம். பால் மூலப்பொருளின் கொழுப்பு உள்ளடக்கம் எந்த அளவிலும் பயன்படுத்தப்படலாம், ஆனால் முழு பால் பொதுவாக பேக்கிங்கிற்கு பயன்படுத்தப்படுகிறது. பன்னீர் தயாரிக்க பயன்படும் செயல்பாட்டில், அத்தகைய அமிலமயமாக்கல் வெப்பத்தின் முன்னிலையில் செய்யப்படுகிறது.
# மோர்

## ஊட்டச்சத்து

மோர் கலோரி மற்றும் கொழுப்பின் அடிப்படையில் வழக்கமான பாலுடன் ஒப்பிடத்தக்கது. ஒரு கப் (237 மில்லி) முழு பாலில் 157 கலோரிகளும் 8.9 கிராம் கொழுப்பும் உள்ளன. ஒரு கப் முழு மோர் 152 கலோரிகளையும் 8.1 கிராம் மொத்த கொழுப்பையும் கொண்டுள்ளது. குறைந்த அளவு கொழுப்பு கொண்ட மோரும் கிடைக்கிறது. மோரில் வைட்டமின்கள், பொட்டாசியம், கால்சியம் மற்றும் பாஸ்பரஸின் தடயங்கள் உள்ளன.
# ஆயுர்வேதம்

**ஆயுர்வேதம்** (*Ayurveda*, ) என்பது, இந்தியத் துணைக்கண்டத்துக்கு உரிய மரபுவழி மருத்துவ முறை ஆகும். இது இப்பகுதிக்கு வெளியில் உள்ள பல நாடுகளிலும் கூட ஒரு மாற்று மருத்துவ முறையாகப் பயன்பாட்டில் உள்ளது. *ஆயுள்வேதம்* என்னும் சொல் *ஆயுர்வேத* என்னும் சமசுக்கிருதச் சொல்லின் தமிழ் வடிவம் ஆகும். சமசுக்கிருதத்தில் *ஆயுர்* என்னும் சொல் *நீண்ட வாழ்வு* என்பதையும், *வேத* என்பது *கல்வி தொடர்பானது* அல்லது *அறிவுத்துறை* என்று பொருள்படக்கூடியது.  
எனவே *ஆயுர்வேதம்* என்பது *நீண்ட வாழ்வுக்கான அறிவுத்துறை* என்ற பொருள் தருவது. நீண்டகால வரலாறு கொண்ட இம் மருத்துவ முறை தெற்காசிய நாடுகளில் மிகவும் செல்வாக்குப் பெற்ற ஒரு மருத்துவ முறை. இந்திய மருத்துவ நடைமுறைகள் குறித்த மிகப் பழைய நூல்கள் வேதகாலத்தில் தோன்றின. சுசுருத சங்கிதை, சரக சங்கிதை என்பன அக்காலத்துக்கு உரிய முக்கியமான மருத்துவ நூல்கள். தொடர்ந்து வந்த காலங்களில், ஆயுர்வேத மருத்துவர்கள், பல்வேறு நோய்களைக் குணமாக்குவதற்கான மருந்துகளையும், அறுவை மருத்துவ முறைகளையும் உருவாக்கியுள்ளனர்.  
மேற்கத்திய மருத்துவத்தில், ஆயுள்வேதம் ஒரு ஈடுசெய் மருத்துவ முறையே அன்றி மேற்கத்திய முறையைப் பதிலீடு செய்யத்தக்க முறை அல்ல என்ற கருத்து நிலவுகிறது.
# ஆயுர்வேதம்

## மேலோட்டம்

திருமாலின் அவதாரமாக கருதப்படும் தன்வந்திரிக்கு மருந்துகளுக்கும், உடல் மற்றும் மனநலத்துக்கும் இறைவனாவான். உருத்திரன் தேவர்களின் மருத்துவனாகப் பேசப்படுகிறான். தேக ஆரோக்கியத்தையும் உயிரோட்டத்தின் ஒழுங்கையும் காப்பதில் அசுவினிகளுக்கு முக்கிய பங்குள்ளது.  
சரகர், சுசுருதர் மற்றும் வாகபட்டர் ஆகிய முனிவர்கள் ஆயுர்வேத மருத்துவமுறையின் தலைசிறந்து விளங்கியவர்கள்.  
சத்துவ, இராட்சத, தமச ஆகிய முக்குணங்களுக்கு, ஆயுர் வேதத்தில் வாதம், பித்தம், கபம் என்ற மூன்று குணங்கள் இணையாகக் கூறப்படுகின்றது. வாதம் உடல் நலத்தை சமன்படுத்துவதுடன் ஏனைய இரண்டின் உந்துவிசையாகவும் இருக்கிறது. பித்தம் உடலுக்கு வெம்மையளித்து இயக்குகிறது. கபம் சடத்தன்மை கொண்டது.
# ஆயுர்வேதம்

## ஆயுர்வேதத்தின் அங்கங்கள்

1. சல்யம்- அறுவை சிகிச்சை, மகப்பேறு
1. சாலக்கியம்- கண், காது, மூக்கு என்று தலையில் உள்ள உறுப்புகளுக்கு சிகிச்சையளித்தல்
1. காய சிகிச்சை- உடல் உபாதைகளை மருந்துகள் கொண்டு குணப்படுத்துதல்
1. பூதவித்தியை- மன நலம் பேணுதல்
1. குமார பிரியா- குழந்தை வளர்ப்பு
1. அக்குதம் – முறிமருந்துகள் அளித்தல்
1. இரசாயன தந்திரம் – ஆயுள் நீட்டிப்புக்கான மருந்துகளைப் பயன்படுத்துதல்
1. வாசீகரணம்- புத்துயிர்ப்பு மருத்துவம்  
சோதிடமும், ஆயுர்வேதமும் ஒன்றோடொன்று தொடர்புடையவை. சோதிடம் போன்றே ஆயுர்வேதமும் வேதத்தின் ஓர் அங்கம்.
# ஆயுர்வேதம்

## இதனையும் காண்க

- சுஸ்ருத சம்ஹிதை
# இந்துக் கலைக்களஞ்சியம்

**இந்துக் கலைக்களஞ்சியம்** என்பது இலங்கையில் இந்துக் கலாசார திணைக்களத்தால் இந்து சமயம் பற்றி தமிழில் வெளியிடப்பட்டுவரும் கலைக்களஞ்சியம் ஆகும். இதுவரை பத்துத் தொகுதிகள் வெளிவந்துள்ளன. இவற்றில் மொத்தம் 2258 கட்டுரைகள் உள்ளன. இதன் முதல் தொகுதி 1990 இலும் பத்தாம் தொகுதி 2009 இலும் வெளிவந்தன. இவற்றின் ஒன்பது தொகுதிகளுக்கு சிவசுப்பிரமணியம் பத்மநாதன் அவர்கள் தொகுப்பாளாராக இருந்துள்ளார்.
# இந்துக் கலைக்களஞ்சியம்

## உள்ளடக்கம்

இக் கலைக்களஞ்சியம் இந்து சமய வரலாறு, தத்துவம், பண்பாடு, சமயப் பெரியவர்கள், நூல்கள், கோயில்கள், நோன்புகள் தொடர்பான விளக்கங்களைக் கொண்டிருக்கிறது.
# இந்துக் கலைக்களஞ்சியம்

## தொகுதிகள்

**'''இந்துக் கலைக்களஞ்சியத் தொகுதிகள்'''**  
| தொகுதி எண் | வெளிவந்த ஆண்டு | கட்டுரைகள் எண்ணிக்கை | அகரவரிசையில் |
| --- | --- | --- | --- |
| தொகுதி 1 | 1990 | 670 | 'அ - ஈ' |
| தொகுதி 2 | 1992 | 400 | 'உ - ஔ' |
| தொகுதி 3 | 1996 | 149 | 'க' |
| தொகுதி 4 | 1998 | 172 | 'கா - கௌ' |
| தொகுதி 5 | 2000 | 111 | 'ச - சா' |
| தொகுதி 6 | 2003 | 111 | 'சி - சௌ' |
| தொகுதி 7 | 2005 | 205 | 'ஞா - தி' |
| தொகுதி 8 | 2006 | 160 | 'தி - தோ' |
| தொகுதி 9 | 2007 | 130 | 'ந - நௌ' |
| தொகுதி 10 | 2009 | 150 | 'ப - பௌ' |
| தொகுதி 11 | 2009 | 'ம - மௌ' |  |
| தொகுதி 12 | 2014 | 'ய - க்ஷ' | } |
# இந்துக் கலைக்களஞ்சியம்

## உசாத்துணைகள்

- * இந்து கலைக்களஞ்சியம்
- * தொகுதி 11, 12 - ;
# புங்குடுதீவு மடத்துவெளி பாலசுப்பிரமணியர் கோவில்

**மடத்துவெளி பாலசுப்பிரமணியர் கோவில்** இலங்கையின் வடக்கே புங்குடுதீவில் மடத்துவெளி கிராமத்தில் அமைந்துள்ள ஒரு முருகன் கோயில் ஆகும். இது உள்ளூர் மக்களால் சின்ன நல்லூர் என அழைக்கப்படுகிறது.
# புங்குடுதீவு மடத்துவெளி பாலசுப்பிரமணியர் கோவில்

## அமைவிடம்

புங்குடுதீவினுள் நுழைந்ததும் முதலில் வரும் கிராமம் மடத்துவெளி. இக்கிராமத்தினுள் நுழைந்ததும் பிரதான வீதியின் வலது புறம் நெடுகிலும் உள்ள நெல் வயல்களின் நடுவே கிழக்கு நோக்கி இக்கோவில் அமைந்துள்ளது.
# புங்குடுதீவு மடத்துவெளி பாலசுப்பிரமணியர் கோவில்

## வரலாறு

இளந்தாரி நாச்சிமார் கோவில் என்ற தொன்மைப் பெயரைக் கொண்ட இக்கோவில் சுமார் நானூறு ஆண்டுகள் பழமை வாய்ந்ததாகும். நானூறு ஆண்டுகளுக்கு முன்னே வள்ளி நாச்சியார் அயல் கிராமத்தில் இருந்து மடத்துவெளி கிராமத்தைச் சேர்ந்தவரை திருமணம் செய்தார். மணமகளான நாச்சியார் மணமகன் வீட்டில் மூன்று நாள் தங்கி வழமைப்படி இருந்தார். மூன்றாம் நாள் காலை நாச்சியார் முன் புறம் உள்ள வயலில் இறங்கிய போது வயலின் உரிமையாளர் "நீர் புகுந்த வீடு எம்மோடு சேர்ந்து வாழும் தகுதி அற்றது," என்று ஏளனம் செய்தார். இதனைக் கேட்டு கவலையுற்ற நாச்சியார் அதே இடத்திலேயே தனது தாலியைக் கழற்றி அந்த வயல் வரம்பில் ஒரு கல்லின் மீது வைத்து சிரட்டையால் மூடி விட்டுத் தனது பிறந்த வீட்டுக்கு சென்று விட்டார். இதனை கண்ட இவரது கணவர் அன்று முதல் அதே இடத்தில அந்த கல்லை வைத்து ஒரு கோவிலை உருவாக்கி வழிபட்டு தானும் மறுமணம் செய்து வாழ்ந்து வந்தார். வள்ளி நாச்சியார் தனது பிறந்த ஊருக்கு சென்று அங்கே உள்ள இழுப்பண்ணை என்னும் இடத்தில் ஒரு ஆலயத்தை வைத்து வழிபட்டார். அந்த ஆலயம் வல்லன் இழுப்பண்ணை நாச்சிமார் கோவில் என் இப்போதும் அழைக்கப்படுகின்றது.  
மடத்துவெளி நாச்சிமார் கோவிலின் தெற்கில் ஒரு அரசமரம் நின்றது. அங்கே ஒரு பாம்பு ஒன்று வாழ்ந்து வந்ததாகவும் கூறப்படுகின்றது. இந்த அரச மரத்தின் வேரானது நீளமாக பக்கத்தில் இருந்த சுண்ணாம்பினால் ஆன மடப்பள்ளி அடிப்பக்கம் வரை ஒரு மனித கை கால் உருவில் படர்ந்திருந்ததகவும் வரலாறு கூறுகிறது.  
இவ்வாலயம் 1960களில் புனரமைக்கப்பட்டு அதன் உரிமையாளராக வேலுப்பிள்ளை சபாபதி என்பவர் இருந்து வந்தார். இவரது வறுமை காரணமாக தொடர்ந்து இவ்வாலயத்தை வர்த்தகர் வி.அருணாசலம் பொறுப்பேற்ற பின்னர் முற்று முழுதாக ஆலயம் புனரமைக்கப்பட்டது. கருவறையின் உள்ளே வேலாயுதமும் வடமேற்கு மூலையில் நாச்சியாரின் விக்கிரகமும் பிரதிட்டை செய்யப்பட்டு ஆலயத்தின் பெயரும் பாலசுப்ரமணியர் கோவில் என்றும் மாற்றப்பட்டது. அருணாசலத்தைத் தொடர்ந்து வர்த்தகர் வி. இராமநாதன் பொறுப்பேற்றார். இவரது முயற்சியில் இவ்வாலயத்தில் 1970களின் ஆரம்பத்தில் புங்குடுதீவிலேயே முதன் முதலாக முறையான முற்றிலும் சித்திர வேலைப்பாட்டில் முடி வரை அமையப்பெற்ற சித்திரத் தேர் கட்டப்பட்டு வீதியுலா வந்தது. அத்தோடு அழகான தேர்முட்டியும் அமைக்கப்பட்டது. மடத்துவெளி வர்ததகர் அண்ணாமலை மாணிக்கம் தனது மனைவி நினைவாக ஒரு அன்னதான மண்டபத்தை அமைத்து கொடுத்துள்ளார். திருவிழாக் காலத்தில் இங்கே அன்னதானம் நடைபெறும்.
# புங்குடுதீவு மடத்துவெளி பாலசுப்பிரமணியர் கோவில்

## திருவிழாக்கள்

இவ்வாலயத்தின் திருவிழாக்கள் மிக கட்டுப்பாட்டுடன் முறையான சைவ விதிமுறைக்கு ஏற்ப நடைபெறுவது வழக்கம். திருவிழா தினமும் பகலும் இரவும் பன்னிரண்டு மணிக்கே முற்றாக முடிவுறும். அத்தோடு சமய கொள்கைகளுக்கு உட்படாத திரைப்படப் பாடல்களைக் கொண்ட நிகழ்ச்சிகள் கேளிக்கை, வேடிக்கை நிகழ்ச்சிகள் தடை செய்யப்பட்ட நிலையிலேயே திருவிழா நடைபெறும்.  
கொடியேற்றம், எட்டாம் திருவிழா, பூங்காவனம், தீர்த்தம் உட்படச் சிறப்பான சித்திரத் தேரோட்டம் வெகுவிமரிசையாக நடைபெறும். அன்றைய தினம் பச்சை சாத்தும் நிகழ்ச்சியும் இடம்பெறும். மேலும் சூரன் போர் வாழை வெட்டு, கந்தசட்டி, திருவெம்பாவை போன்ற விழாக்களும் சிறப்பாக இடம்பெறும்.
# புங்குடுதீவு மடத்துவெளி பாலசுப்பிரமணியர் கோவில்

## அண்மை காலநிலை

1991 காலப் பகுதியில் இராணுவம் உட்புக பெரும்பாலான மக்கள் இடம்பெயர ஆலயம் பொலிவிழந்து போனது. பின்னர் புதிய பரிபாலன சபையும் உருவாகியது. 2002 முதல் மீண்டும் தினசரி நைவேத்தியக் கிரியைகள் நடைபெற்று வருகின்றன.
# பரீனா லை

**பரீனா லை** (*Farina Lai*) இலங்கைத் திரைப்பட, மற்றும் நடன நடிகையும் ஆவார். தமிழ், சிங்களத் திரைப்படங்களில் நடித்தவர். ஐம்பதிற்கும் மேற்பட்ட சிங்களப் படங்களில் நடனமாடியுள்ளார்.
# பரீனா லை

## திரைப்படத் துறையில்

மலாய் முசுலிம் இனத்தைச் சேர்ந்த பரீனா லை, 1970 ஆம் ஆண்டு வெளியான மஞ்சள் குங்குமம் என்ற தமிழ்த் திரைப்படத்தில் முதன்முதலில் நடனமாடியதன் மூலம் திரைப்படத்துறைக்கு அறிமுகமானார். தொடர்ந்து பல சிங்களப் படங்களில் நடனக் காட்சிகளில் தோன்றினார். மேலும் இரவுக் கேளிக்கை விடுதிகளில் பாடகர் எம். எஸ். பெர்னாந்துவுடன் இணைந்து நடனமாடினார்.  
1975 ஆம் ஆண்டில் வெளியான புதிய காற்று திரைப்படத்தில் வி. பி. கணேசனுடன் இணைந்து கதாநாயகியாக நடித்தார். சிங்கள் நடிகர் காமினி பொன்சேகா தயாரித்த "சருங்கலே" (1979), "உதுமானெனி" (1979) போன்ற சிங்களப் படங்களில் காமினி பொன்சேகாவின் தங்கையாக நடித்தார். இலங்கை, இந்திய கூட்டுத்தயாரிப்பான நங்கூரம் படத்தில் நடிகை லட்சுமியின் தங்கையாக நடித்தார். பிற்காலத்தில் குணசித்திர நடிகையாக நடித்தார். நெஞ்சுக்கு நீதி, அவள் ஒரு ஜீவநதி திரைப்படங்களில் நடனமாடி நடித்திருந்தார்.  
சில்லையூர் செல்வராசனின் மகன் திலீபன் செல்வராஜன் கதாநாயகனாக நடித்த "ஆதரகதாவ" என்ற சிங்களத் திரைப்படத்தில் திலீபனின் சகோதரியாகத் தமிழில் பேசி நடித்தார். இவர் கடைசியாக "அலிபாபா ஹொரு ஹதலிய" எனும் சிங்களப் படத்தில் ரொபின் பெர்னாந்துவுக்குச் சோடியாக நடித்தார்.
# பரீனா லை

## நடித்த திரைப்படங்கள் சில

### தமிழ்த் திரைப்படங்கள்

- மஞ்சள் குங்குமம் (1970)
- புதிய காற்று (1975)
- நங்கூரம்
- நெஞ்சுக்கு நீதி
- அவள் ஒரு ஜீவநதி
# பரீனா லை

## நடித்த திரைப்படங்கள் சில

### சிங்களத் திரைப்படங்கள்

- ரேமனமாலி
- சிரில்மல்லி
- லோக்க ஹொரு
- சமன்மலி
- மினிசுன் அதர மினிஹெக்
- லஸ்சன கெல்ல
- சருங்கலே (1979)
- உதுமானெனி (1979)
- செனகெலிய (1974)
- சிஞ்சிஞ்நோனா (1977)
- மல்கெருலு (1980)
- ஆதரகதாவ
- அலிபாபா ஹொரு ஹதலிய
# நியாமான நீதிவிசாரணைக்கான உரிமை

**நியாமான நீதிவிசாரணைக்கான உரிமை** என்பது சட்டத்தை மதித்து ஆட்சி நடக்கும் நாடுகளில் மிக முக்கியாமன ஒரு அடிப்படை மனித உரிமை ஆகும். இத உலக மனித உரிமைகள் சாற்றுரை, அனைத்துலக குடிசார் மற்றும் அரசியல் உரிமைகள் உடன்படிக்கை உட்பட்ட பல்வேறு அனைத்துலக உடன்படிக்கைகளாலும் சட்டங்களாலும் உறுதிசெய்யப்பட்ட உரிமை ஆகும். நீதி முறையாக வழங்கப்படுகிறது என்பதை உறுதிசெய்வதே நியாமான நீதிவிசாரணைக்கான உரிமையின் நோக்கமாகும்.
# நியாமான நீதிவிசாரணைக்கான உரிமை

## நியாய நீதிவிசாரணை உரிமைகள்

பின்வரும் உரிமைகள் நியாய நீதிவிசாரணை உரிமைகளில் அடங்கும்:
- சுதந்திரமான, பக்கசார்பற்ற, தகுதிவாந்த தீர்ப்பாயத்தால் நீதி வழங்கப்படுவதற்கான உரிமை.
- வெளிப்படையான வழக்குக்கான உரிமை.
- காலம் தாமதியாமல், பொறுப்பான நேரத்திற்குள் வழக்கு நடைபெறுவற்கான உரிமை.
- வழக்குரைஞர் வைத்துக் கொள்வதற்கான உரிமை.
- மொழி பெயர்ப்பு அல்லது பொரு விளக்கம் பெறுவதற்கான உரிமை.
# எருசலேம் பற்றிய நிலைப்பாடுகள்

**எருசலேம் பற்றிய நிலைப்பாடுகள்** (*Positions on Jerusalem*) என்பது யூதம், கிறித்தவம் மற்றும் இசுலாம் ஆகிய மதங்களின் வரலாற்றோடு பின்னிப்பிணைந்து, சிறப்புடைய பழம்பெரும் நகராகிய எருசலேம் எந்த நாட்டின் அல்லது ஆளுகையின் கீழ் வரவேண்டும் என்பது குறித்து, பன்னாட்டளவில் நிலவுகின்ற சட்டரீதியான மற்றும் அரசியல் ரீதியான கருத்து வேறுபாடுகளைக் குறிக்கும். பன்னாட்டுச் சட்டத்தின்கீழ் எருசலேம் எந்நிலை பெறவேண்டும் என்பது குறித்து நாடுகளிடையேயும் வல்லுநர்களிடையேயும் கருத்து ஒற்றுமை இல்லை.
பெரும்பான்மையான உலக நாடுகள் எருசலேம் நகரை இசுரயேல் நாட்டின் தலைநகராக ஏற்பதில்லை. பல நாடுகள் எருசலேம் நகர் இசுரயேலுக்கு உரிமைப்பட்டதல்ல என்று கூறுகின்றன. ஐ.நா.வின் பெரும்பான்மையான நாடுகள், எருசலேம் பன்னாட்டு நிலை கொண்ட நகராக இருக்கவேண்டும் என்று ஐ.நா. அளித்த பரிந்துரையை ஏற்கின்றன.
# எருசலேம் பற்றிய நிலைப்பாடுகள்

## சர்ச்சையின் அடிப்படை

1967இல் நடைபெற்ற ஆறு நாள் போர் என்று அழைக்கப்படுகின்ற சண்டையின்போது இசுரயேல் கிழக்கு எருசலேமை ஆக்கிரமித்துக்கொண்டது. அது சட்டத்துக்கு முரணானது என்று ஐ.நா. அவையின் பெரும்பான்மை உறுப்பினர் நாடுகள் கருதுகின்றன. "ஒன்றுபட்ட, முழுமையான எருசலேம்" இசுரயேலின் தலைநகராக இருக்கும் என்று இசுரயேல் 1980இல் அறிக்கை விடுத்தது. அதையும் பெரும்பான்மை நாடுகள் ஏற்பதில்லை. என்றாலும், மேற்கு எருசலேம் இசுரயேலின் கட்டுப்பாட்டுக்குள் உள்ளதுபற்றிப் பெரும்பான்மை நாடுகள் ஆட்சேபம் தெரிவிக்கவில்லை. இவ்வாறு, வெளிநாட்டுத் தூதரகங்கள் இசுரயேல் நாட்டில் டெல் அவீவ் (*Tel Aviv*) நகரிலும் அதைச் சூழ்ந்த பகுதிகளிலும் அமைந்துள்ளன.
# எருசலேம் பற்றிய நிலைப்பாடுகள்

## சிக்கலின் தன்மையும் பன்னாட்டு நிலைப்பாடும்

பாலத்தீன ஆட்சியமைப்பும் (*Palestinian National Authority*) இசுரயேலும் எருசலேமின் நிலைபற்றிப் பேச்சுவார்த்தை நடத்தி முடிவுக்கு வரவேண்டும் என்னும் பரிந்துரை இன்னும் நிறைவேறவில்லை. பாலத்தீன ஆட்சியமைப்பின்படி, எருசலேம் (அல்-குட்சு - *Al Quds*) வருங்கால பாலத்தீன தன்னுரிமை நாட்டின் தலைநகர் ஆகும்.  
ஆனால், இசுரயேலின் பிரதமரான பென்யமின் நெத்தன்யாகு இறுகிய நிலைப்பாடு வெளியிட்டார். அவர் கருத்துப்படி, "எருசலேம் யூத மக்களுக்கு உரிமைப்பட்டது. அது நித்திய காலமும் இசுரயேலின் இறையாண்மைக்கு உட்பட்டே இருக்கும்." "  
பிற நிறுவனங்களும் நாட்டு சமூகங்களும் எருசலேம் நகரம் பன்னாட்டு நிலை கொண்ட நகரமாக விளங்கவேண்டும் என்று கருத்துத் தெரிவிக்கின்றன.
# எருசலேம் பற்றிய நிலைப்பாடுகள்

## பாலத்தீனிய ஆட்சியமைப்பின் நிலைப்பாடு

கிழக்கு எருசலேம் இசுரயேல் நாட்டினால் ஆக்கிரமித்துக் கைப்பற்றப்பட்ட பகுதி என்று ஐ.நா. பாதுகாப்பு அவை தனது 242ஆம் தீர்மானத்தில் கூறியிருப்பதைப் பாலத்தீனிய ஆட்சியமைப்பு தன் நிலைப்பாடாகக் கொண்டுள்ளது. பாலத்தீன நாட்டின் தலைநகரம் கோவில் மலை உட்பட்ட கிழக்கு எருசலேம் முழுவதும் ஆகும் என்றும், மேற்கு எருசலேம் எந்நிலையது என்பதற்கு குறித்துப் பேச்சுவார்த்தையின்படி முடிவுசெய்யலாம் என்பதும் பாலத்தீனிய நிலைப்பாடு. இருந்தாலும், "எருசலேமைத் 'திறந்த நகர்' (*open city*) என்று கொள்வது, அல்லது வேறு தீர்வுகளைக் காண்பது எப்படியென்று பேச்சுவார்த்தை நடத்துவது தனக்கு ஏற்புடையதே என்றும் பாலத்தீனம் கூறுகிறது.  
1988ஆம் ஆண்டு பாலத்தீனிய விடுதலை இயக்கம் (*PLO*) வெளியிட்ட "பாலத்தீனிய விடுதலைப் பிரகடனத்தில்" (*Palestinian Declaration of Independence*) எருசலேம் பாலத்தீன நாட்டின் தலைநகரம் ஆகும் என்று கூறப்பட்டுள்ளது. 2000 ஆம் ஆண்டில் பாலத்தீனிய ஆட்சியமைப்பு, எருசலேமைத் தன் தலைநகராக அறிவித்துச் சட்டம் இயற்றியது. அச்சட்டம் யாசிர் அரபாத்தால் 2002இல் அமலாக்கப்பட்டது. காண்க:  
பாலத்தீனிய நாட்டு ஆட்சியமைப்பின் அதிகாரப்பூர்வமான நிலைப்பாடு இது: "எருசலேம் 'திறந்த நகராக' இருக்கும். அது தனித்தபகுதிகளாகப் பிரிக்கப்படாமல் இருக்கும். சமயம் தொடர்பான இடங்களைப் பாதுகாத்தல், அவற்றைச் சந்தித்து வழிபாடு நடத்தவரும் பயணிகளுக்குப் பாதுகாப்பு அளித்தல், அதற்கான சுதந்திரம் வழங்கல் அனைத்திற்கும் பாலத்தீன அரசு பொறுப்பு ஏற்கும்."